Ozrenas
Ozrenas (bosn. Ozren, serb. Озрен) – kalnų masyvas šiaurės Bosnijoje ir Hercegovinoje, tarp Bosnos ir Sprečos upių. Driekiasi tarp Dobojaus ir Zavidovičių miestų. Kalną dalijasi Bosnijos ir Hercegovinos Federacija bei Serbų respublika. Kalnuose stovi serbų stačiatikių Ozreno Šv. Nikolajaus cerkvė. Ozrene yra gausu gamtinių išteklių – geriamojo vandens, karštųjų versmių su gydomosiomis savybėmis, rūdos ir mineralinių išteklių.